16 sertai klinik memanah
SERAMAI 16 peserta mengambil bahagian dalam Kem Klinik Memanah yang telah diadakan baru-baru ini. Program yang diadakan di Pusat Memanah Sibu di sini merupakan anjuran Kelab Memanah Makmur Sibu (SMAC) bertujuan untuk meningkatkan taraf kemahiran para pemanah. Kem yang diadakan selama dua hari itu itu dikendalikan jurulatih memanah Majlis Sukan Sarawak (MSS) Ricky Yee dari Miri. Upacara penutupan program dihadiri oleh Presiden SMAC Tang Tung Chung dan koordinator MSS Sibu, Lau Sie Long. Semua peserta turut diberikan sijil masing-masing. Sementara itu, mereka yang berminat untuk belajar memanah boleh menghubungi Danny Lau di telefon 0189859903 dengan waktu latihan adalah pada setiap Jumaat dan Ahad pada 3.30 dan jam 6.00 petang. Latihan akan diadakan di Pusat Memanah Sibu di Jalan Wong King Huo. Oleh Nurzilla Mohamad 
See author's posts
